**МОДЕЛ УГОВОРА**

**О набавци добара у отвореном поступку ЈН бр. 0001/2022**

**Материјал за угоститељство – Свежа јаја**

**за потребе Предшколске установе Зрењанин**

**(једногодишње потребе)**

**Закључен између:**

**1. ПРЕДШКОЛСКЕ УСТАНОВЕ Зрењанин, ул. Вука Караџића 3а, 23110 Зрењанин, коју заступа в.д. дир. Жељко Цвијановић /у даљем тексту: Наручилац/ и**

**2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_/у даљем тексту: Добављач/**

|  |  |
| --- | --- |
|  **Подаци о Наручиоцу:** |  **Подаци о Добављачу:** |
| ПИБ: 101164933 | ПИБ:  |
| Матични број: 08002304 | Матични број:  |
| Број рачуна:  | Број рачуна |
| Телефон: 023-562-480 | Телефони:  |
| Телефакс: 023-561-505 | Телефакс:  |
| E-mail: uros.jelic@predskolskazr.edu.rs | E-mail:  |

**УГОВОРНЕ СТРАНЕ САГЛАСНО КОНСТАТУЈУ:**

- да је Наручилац сагласно одредбама Закона о јавним набавкама („Сл. гласник РС“, бр. 91/2019) на основу Јавног позива, спровео отворени поступак јавне набавке број 0001/2022 ОПД чији је предмет материјал за угоститељство за потребе Предшколске установе Зрењанин, да је понуђач доставио понуду број \_\_\_\_\_\_\_\_\_ од \_\_\_\_\_\_\_\_\_\_2022. године која се налази у прилогу овог уговора, као и образац структуре цене, која чини његов саставни део.

**Члан 1.**

Предмет овог Уговора је набавка и испорука материјала за угоститељство – свежа јаја „L“ класе 63-73 грама, а у свему према конкурсној документацији и прихваћеној понуди и обрасцу структуре цене Добављача која чини саставни део овог уговора.

Добављач прихвата да су укупне количине добара, наведене у обрасцу структуре цене, дате на основу досадашње потрошње и могућности Наручиоца да објективно процени потребе, односно да су количине оквирне, те да током реализације овог уговора могу одступати, сагласно броју потребних оброка, али да не могу прећи укупну уговорену вредност на годишњем нивоу, што значи да Наручилац може поручити већу или мању количину добара од уговорене у оквиру једне партије.

Уговорне стране прихватају јединичне цене које су дате у обрасцу структуре цене, који чини саставни део овог уговора.

Укупно уговорена вредност износи 659.870,00 динара без ПДВ-а.

Укупно уговорена вредност износи 725.857,00 динара са ПДВ-ом.

Вредност прихваћене понуде по оквирним количинама износи \_\_\_\_\_\_\_\_\_\_\_\_\_\_\_\_ динара без ПДВ-а.

Вредност прихваћене понуде по оквирним количинама износи \_\_\_\_\_\_\_\_\_\_\_\_\_\_\_\_ динара са ПДВ-ом.

У укупну вредност су урачунати трошкови испоруке, које чине транспортни трошкови са истоваром у магацин Наручиоца.

**Члан 2.**

У јединичну цену урачунати су транспортни трошкови, трошкови доставе и трошкови истовара на локацији код Наручиоца.

Уговорене јединичне цене из овог уговора су фиксне за све време важења уговора.

Изузетно, у случају промене цена на тржишту (по релевантним подацима СТИПС-а) које су веће од 10% цене се могу променити, о чему уговорне стране закључују измене и допуне уговора.

Измене и допуне уговора су могуће под условом да је од дана закључења уговора или последњег анекса протекло најмање 90 дана.

Захтев за измене и допуне овог уговора мора да буде образложен и потпун, односно да садржи све податке како би исти захтев могао бити разматран. Необразложене и непотпуне захтеве Наручилац неће разматрати.

Промена уговорене јединичне цене се врши сразмерно процентуалној промени цена релевантних за предмет јавне набавке на СТИПС бази података Министарства пољопривреде, у односу на време закључења уговора.

Уколико на СТИПС-у нема исказаних цена које би биле релевантне за предмет јавне набавке промена цене је могућа у случају раста индекса потрошачких цена за минимум 10% за наведену категорију производа, сразмерно повећању цена, при чему се узима у обзир период од потписивања уговора. Као индекс потрошачких цена узимају се подаци Републичког завода за статистику, објављени на званичном сајту ([www.stat.gov.rs](http://www.stat.gov.rs/)).

**Члан 3.**

Уговорне стране су се сагласиле да се испорука уговорених добара врши сукцесивно, према потребама и захтевима наручиоца у року од 48 часа од момента слања требовања путем телефона или e-mail-a.

На основу конкретних поруџбина Наручиоца приликом сваке испоруке добара Добављач је дужан да обезбеди и преда Наручиоцу отпремницу о испоруци робе коју потписују Добављач и Наручилац укључујући и доказ о испуњености услова у погледу квалитета добара по прописаним техничким нормативима и стандардима за ту врсту добара.

Отпремница из става 2 овог члана саставља се у два истоветна примерка од којих један остаје Добављачу, а један Наручиоцу.

Испорука количине робе из члана 2. која ће бити испоручена Наручиоцу, вршиће се сукцесивно од потписивања уговора. Испорука добара се врши према условима наведеним у техничким спецификацијама конкурсне документације које чине саставни део овог уговора.

Добављач се обавезује да изврши испоруку добара у централну кухињу (Барањска ББ), пекару (Булевар Вељка Влаховића ББ) и вртиће Наручиоца:

1. „Полетарац“, Ђурђа Смедеревца бб
2. „Звончица“, Цара Душана 11
3. „Алиса“, Жарка Туринског бб
4. „Колибри“, 7. Јула 10
5. „Снежана“, Мађарске комуне 53
6. „Маслачак“, Иве Лоле Рибара 41
7. „Лептирић“, Насеље Д-3
8. „Бајка“, Војислава Илића бб
9. „Чика Јова Змај“, Топличина 27
10. „Вила“, Кеј 2. Октобра 21
11. „Дечија радост“, Емила Гаврила 63
12. „Пчелица“, Дунавска бб
13. „Невен“, Ђуре Јакшића бб
14. „Звездица“, Бошко Бухе бб
15. „Сунчица“, Насеље Руже Шулман бб
16. „Црвенкапа“, Багљаш бб
17. „Биберче“, Барањска бб
18. „Бамби“, Булевар Вељка Влаховића бб
19. „Цврчак“, И. Мажуранића 54
20. „Бубамара“, Рајка Ракочевића бб

*Испорука добара је сукцесивна од 06:00 до 10:00 ујутру, теретним возилом са расхладним уређајем за транспорт датих намирница, регистарских ознака \_\_\_\_\_\_\_\_\_\_\_\_\_\_\_\_\_\_.*

Сви трошкови транспорта, утовара, истовара и осигурања робе до ускладиштења у магацин Наручиоца, падају на терет Добављача. Добављач се обавезује да превоз добара, у одговарајућем паковању, врши транспортним возилом са температурним режимом намењеним за ту врсту добара. Сваку испоруку мора пратити документација о здравственој исправности производа.

**Члан 4.**

Добављач је дужан да врши испоруку према јединици мере, паковању, ознаци произвођача и цени датој у понуди, која чини саставни део овог уговора.

Уколико Добављач, током трајања уговора не буде могао да испоручи добра означену у понуди, дужан је да испоручи исту врсту добра, истог или бољег квалитета, **уз сагласност Наручиоца**.

Добављач одговара Наручиоцу за квалитет добара у року означеном на декларацији добара.

Укупне количине добара, приказане у обрасцу структуре цене, су оријентационе, а стварне ће бити приказане у требовањима за испоруку које ће Добављач достављати Наручиоцу.

По квалитету добра морају да испуњавају услове из техничких спецификација и важећих прописа који регулишу здравствену исправност и квалитет намирница. Квантитативна и квалитативна контрола испоручених добара, вршиће се приликом сваке појединачне испоруке у централној кухињи, пекари и објектима вртића Наручиоца, на адресама из члана 3. став 5.
Утврђивање количине - квантитативни пријем, врши се у објектима Наручиоца, бројањем, мерењем и појединачним прегледом сваког паковања.

Пријем добара се врши потписивањем отпремнице од стране Наручиоца.

Ако испоручена добра нису уговорене количине и квалитета о томе се сачињава записник.

Уколико представник Наручиоца, приликом квантитативног и квалитативног пријема добара утврди да испоручена добра нису уговорене количине и квалитета, овлашћен је да одбије пријем добара, уз обавезу да без одлагања, писменим путем обавести Добављача и захтева нову испоруку добара уговорене количине и квалитета.

Добављач је обавезан да **истог дана** изврши нову испоруку.

Евентуалне неусаглашености у погледу количине, неисправности, оштећења и других недостатака по записницима, Наручилац и Добављач ће непосредно решавати.

**Члан 5.**

У случају потребе Наручилац ће узимати узорке и слати их на анализу у лабораторију коју сам одреди, а суперанализа ће се обављати у лабораторији овлашћеној за суперанализу, коју споразумно одређују Наручилац и Добављач.

Додатне провере квалитета и исправности производа ће се вршити у складу са Правилником о узорковању производа.

Трошкови за сензорна и лабораторијска испитивања, трошкови слања узорака до одређене лабораторије и трошкови лабораторијског испитивања, сноси Добављач уколико се тим испитивањем утврди одступање од траженог квалитета.

Трошкове поновног лабораторијског испитивања - суперанализе, сноси Добављач уколико се тим испитивањем утврди одступање од траженог квалитета.

Добра морају бити упакована у оригиналну произвођачку амбалажу, при чему транспортна паковања треба да буду затворена тако да обезбеђују производ од загађења, расипања, квара и других промена.

Амбалажа мора одговарати технолошким захтевима за прехрамбене производе.

На амбалажи је обавезна прописана декларација на српском језику.

Амбалажа је неповратна. Амбалажа се не урачунава у количину испоручене робе.

**Члан 6.**

Наручилац се обавезује да ће вредност уговорених добара плаћати Добављачу на бази појединачних испорука у року од **45** дана од дана службеног пријема уредног рачуна и регистрације истог у Централни регистар фактура (ЦРФ), а по извршеној испоруци.

Добављач је дужан да рачун пријави на портал Е - фактура.

**Члан 7.**

Добављач ће уговорену обавезу из члана 1. овог уговора пружати самостално.

или

Добављач ће уговорену обавезу из члана 1. овог уговора пружати са подизвођачима

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(навести назив и седиште подизвођача)

или

Добављач ће уговорену обавезу из члана 1. овог уговора пружати са групом понуђача (заједничка понуда) **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (навести назив и седиште учесника у заједничкој понуди)

**Члан 8.**

Овај уговор је закључен даном потписивања обе уговорне стране на годину дана или до утрошка уговорене вредности, који моменат пре настане.

Уговор се може једнострано раскинути уз отказни рок од 45 дана, у ком периоду су уговорне стране дужне да извршавају своје обавезе по овом уговору.

Наручилац може једнострано раскинути Уговор и у случају:

- да Добављач највише три пута не испоручи требовану количину робе

- да Добављач највише три пута неблаговремено испоручи робу (испорука након 10:00 h у централној кухињи, пекари, односно објектима вртића)

- да Добављач највише три пута обавести Наручиоца да није у могућности да испоручи тражену робу, било по врсти или количини

- да Добављач промени цене супротно одредбама члана 6. Уговора

Наручилац може једнострано раскинути Уговор уколико Добављач требовану робу достави возилом супротно одредбама члана 3. овог уговора.

Све претходно наведено, Наручилац је дужан да записнички констатује у форми службене белешке, при чему је дужан да примерак достави Добављачу.

Добављач може једнострано раскинути Уговор уколико Наручилац не поступа према одредби члана 6. став 1. овог Уговора.

**Члан 9.**

У случају да Добављач не испоручи требована добра, да не испоручи тражену количину требованих добара или да не испоручи требована добра договореног квалитета, односно уколико не поступи у складу са чланом 4. став 1. овог уговора, Наручилац има право наплате уговорне казне у износу од 2% од вредности уговора исказане без ПДВ-а.

**Члан 10.**

Добављач се обавезује да приликом закључења овог уговора преда наручиоцу меницу, потврду банке о извршеној регистрацији менице, менично овлашћење, као и копију депо картона пословне банке са овлашћеним потписницима менице и меничног овлашћења, са овлашћењем да је Наручилац може сам попунити на износ од 10% од вредности уговора без ПДВ-а, којом се гарантује квалитетно, уредно и потпуно испуњење уговорених обавеза Добављача, са роком важности 30 дана дужим од дана истека рока важности уговора. Средства из регистроване менице ће се исплатити Наручиоцу у случају да Добављач не испуни свој део уговорних обавеза преузетих на основу овог уговора и на начин како је уговором предвиђено.

Наручилац се обавезује да регистровану меницу за добро извршење посла, менично овлашћење и копију депо картона врати Добављачу у року од 30 (тридесет) дана од дана престанка његових обавеза преузетих по основу уговора.

**Члан 11.**

Обим реализације уговора који ће бити извршен у периоду важења уговора мора бити у оквирима износа који буде предвиђен прописима којима се уређује извршење буџета за 2022. годину, а за део реализације који се односи на 2023. реализација уговора ће зависити од обезбеђења средстава предвиђених прописом којим се уређује буџет за 2023. годину. У супротном уговорне стране ће сачинити анекс уговора или уговор може бити раскинут.

**Члан 12.**

Сва евентуална спорна питања по овом уговору, уговорне стране решаваће споразумно и мирним путем, а уколико то није могуће уговара се надлежност суда у Зрењанину.

**Члан 13.**

На односе уговорних страна настале поводом спровођења одредаба овог уговора, а који нису регулисани овим уговором, примењиваће се одредбе Закона о облигационим односима.

**Члан 14.**

Овај Уговор је сачињен у 4 (четири) истоветна примерка, од којих по 2 (два) примерка за обе уговорне стране.

**ЗА НАРУЧИОЦА ЗА ДОБАВЉАЧА**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**